Lövöldözés Floridában: öt ember meghalt - 888.hu
florida, lövöldözés
2017. január 6. 20:10
A floridai Fort Lauderdale-Hollywood Nemzetközi Repülőtéren ismeretlenek elkezdtek lövöldözni. A Fox News szerint több ember meghalt.
Frissítés: Öt ember meghalt.
A rendőrség szerint többen meghaltak és legalább hatan megsérültek, a péntek esti lövöldözésben. Az ámokfutás a repülőtér csomagátvevő pontjánál vette kezdetét. Több száz utast evakuáltak, a halottak pontos számát még nem erősítették meg. Az NBC beszámolója szerint azonban három ember meghalt és további kilenc megsebesült.
— WSVN 7 News (@wsvn) 2017. január 6.
Helyi beszámolók szerint egy gyanúsítottat a rendőrség már őrizetbe vett.
— Broward Sheriff (@browardsheriff) 2017. január 6.
Rick Scott floridai kormányzó a reptérre tart, hogy a helyszínen tájékozódjon az eseményekről.
Az elkövető motivációiról egyelőre nem sokat tudni.
Frissítés (20:57): A hatóságok megerősítették, hogy öt halottja és nyolc sebesültje van a reptéri támadásnak – írta a Fox News.